INFORMACIJA 
O OBRADI OSOBNIH PODATAKA
[bookmark: _Hlk224890301][bookmark: _Hlk231547431][bookmark: _Hlk231977549]uz Program mjera za poticanje rješavanja stambenog pitanja mladih obitelji na području Općine Brestovac KLASA:370-06/26-01/01, URBROJ:2177/02-01-26-1 od 04.03.2026.  te Javni natječaj za dostavu prijava za dodjelu potpora za rješavanje stambenog pitanja mladih obitelji na području Općine Brestovac KLASA: 370-06/26-01/03, URBROJ:2177/02-02-26-2 
Voditelj obrade:
Općina Brestovac,Požeška 76,34322 Brestovac, OIB:53610608235, tel. 034/241077, e-pošta: opcina-brestovac@po.t-com.hr.

1) Svrha i pravni temelji obrade
Vaše osobne podatke obrađujemo radi zaprimanja i obrade prijava, sklapanja ugovora i njegove provedbe sukladno Programu mjera za poticanje rješavanja stambenog pitanja mladih obitelji na području Općine Brestovac (KLASA:370-06/26-01/01, URBROJ:2177/02-01-26-1 od 04.03.2026.  -dalje: Program)  te Javnom natječaju za dostavu prijava za dodjelu potpora za rješavanje stambenog pitanja mladih obitelji na području Općine Brestovac KLASA: 370-06/26-01/03, URBROJ:2177/02-02-26-2 (dalje: Natječaj). 
Pravna osnova je izvršavanje pravnih obveza i zadaća od javnog interesa/pravnih ovlasti voditelja obrade (čl. 6. st. 1. toč. (c) i (e) Uredbe (EU) 2016/679 – Opća uredba o zaštiti podataka). Podaci se koriste i za vođenje službenih evidencija te računovodstveno-poreznu obradu uplate i evidentiranja u evidencijama imovine. U Natječaju/Obrascu ste informirani o obradi podataka i davanju izjava povezanih s podnošenjem prijava. Podnositelj potpisom prijavne dokumentacije potvrđuje istinitost i točnost navoda pod kaznenom i materijalnom odgovornošću, izjavljuje da je upoznat s ovom Informacijom o obradi osobnih podataka te daje privolu Općini Brestovac za obradu osobnih podataka radi provedbe Natječaja i Programa.
Općina obrađuje osobne podatke prijavitelja u svrhu zaprimanja i provjere prijave, sklapanja i provedbe ugovora, evidentiranja uplate, vođenja evidencija i izvršavanja računovodstvenih i poreznih obveza. Obrada se provodi na temelju izvršavanja zadaće od javnog interesa ili ovlasti javne vlasti te radi ispunjavanja pravnih obveza općine, a u dijelu u kojem je to primjenjivo i na temelju privole podnositelja. Dio obrade za nas mogu provoditi ugovorni izvršitelji obrade prema našim uputama i uz odgovarajuće ugovorne, tehničke i organizacijske mjere zaštite. Svi osobni podaci koji se u okviru ovog postupka obrađuju u smislu Opće uredbe o zaštiti podataka smatraju se poslovnom tajnom  te se ne smiju ni na koji način obrađivati izvan svrhe za koju su prikupljeni, odnosno bez zakonske osnove. Općina Brestovac se obvezuje čuvati povjerljivost svih osobnih podataka te da će iste osobne podatke koristiti isključivo u točno određenu (propisanu) svrhu.

2) Kategorije osobnih podataka
· identifikacijski i kontakt podaci: ime i prezime, OIB, prebivalište (ulica i kućni broj, naselje, broj pošte), kontakt telefon/e-pošta (mogu se navesti ali nisu neophodni),
· podaci o članovima obitelji, 
· podaci o vlasništvu stambenog objekta/nekretnina, 
· podaci o stručnoj spremi i prihodima prijavitelja i bračnog/izvanbračnog druga/životnog partnera/para,
· podaci o stanju duga, 
· podaci o nekažnjavanju. 

3) Izvori podataka
· izravno od Vas –prijavitelja, putem Obrasca prijave i priloga,
· knjigovodstvene evidencije Općine Brestovac.

4) Primatelji ili kategorije primatelja
Podaci se dostavljaju samo u mjeri potrebnoj za zakonitu svrhu, službenicima u Jedinstvenom upravnom odjelu i računovodstvu, nadležnim tijelima radi sklapanja i provedbe ugovora o kupoprodaji nekretnine te po potrebi drugim nadležnim tijelima na njihov zahtjev (porezne/računovodstvene obveze). Dio obrade za nas mogu provoditi ugovorni izvršitelji obrade prema našim uputama i uz odgovarajuće ugovorne, tehničke i organizacijske mjere zaštite.

5) Prijenosi u treće zemlje i međunarodne organizacije
Ne provode se.

6) Razdoblje pohrane
Podatke čuvamo koliko je potrebno za provedbu Programa i sklopljenog ugovora, a potom u rokovima propisanim propisima o računovodstvu, imovini, arhivskom gradivu i uredskom poslovanju   i ostalim važećim primjenjivim propisima. Evidenciju danih privola čuvamo do povlačenja privole odnosno najdulje do okončanja postupka i isteka relevantnih zakonskih rokova čuvanja.

7) Vaša prava
Imate pravo zatražiti pristup osobnim podacima, ispravak netočnih podataka, ograničenje obrade i prigovor na obradu koja se temelji na javnom interesu/pravnim ovlastima (u mjeri u kojoj to dopuštaju posebni propisi). Pravo na brisanje i prenosivost podataka primjenjuje se u skladu s Općom uredbom, ako su ispunjeni uvjeti. Ako se pojedina obrada temelji na privoli, privolu možete povući u bilo kojem trenutku slanjem zahtjeva na opcina-brestovac@po.t-com.hr ili predajom u pisarnici, povlačenje ne utječe na zakonitost obrade prije povlačenja i ne utječe na obrade koje se provode na drugim pravnim temeljima. 
Za ostvarivanje prava obratite nam se pisanim putem na opcina-brestovac@po.t-com.hr ili na adresu Općine. U svakom trenutku možete podnijeti pritužbu Agenciji za zaštitu osobnih podataka (AZOP), Selska cesta 136, 10000 Zagreb, azop@azop.hr. 

8) Obveznost davanja podataka i posljedice uskraćivanja
Davanje podataka nužno je za podnošenje i obradu zahtjeva. Ako podaci nisu dani ili su nepotpuni, zahtjev se ne može obraditi.

9) Automatizirano donošenje odluka i profiliranje
Ne provodi se.

10) Način obrade i sigurnost
Pristup osobnim podacima imaju samo službene osobe koje su obvezane na povjerljivost svih podataka koje saznaju u obavljaju vlastitog posla.

11) Dostupnost informacije
Ova Informacija objavljuje se uz Natječaj. 

